《夜大雷雨雹》
元代·方回

甲申春仲夜廿六，怪事可无诗史书。
星斗横陈九霄上，风雷鼎沸一更余。
雹声击瓦疑皆碎，电影穿帷恍似虚。
明日麦摧桃李仆，更惊无叶剩园蔬。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。